**Brendan Brisson** (s. 22. lokakuuta 2001 Manhattan Beach, Kalifornia, Yhdysvallat) on yhdysvaltalais-kanadalainen jääkiekkoilija, joka pelaa Pohjois-Dakotan yliopistojoukkueessa. Hän on pelipaikaltaan keskushyökkääjä. Vegas Golden Knights varasi Brissonin ensimmäisellä kierroksella 29. pelaajana NHL:n varaustilaisuudessa 2020.

Ura
---

### Seuraura

Brisson on Los Angeles Jr. Kingsin kasvatti. Kaudeksi 2016–2017 hän siirtyi opiskelemaan Minnesotaan Shattuck St. Mary'sin high schooliin. Green Bay Gamblers varasi Brissonin 152. pelaajana USHL:n varaustilaisuudessa 2017. Hän pelasi vielä kaksi seuraavaa kautta Shattuck St. Mary'sissa. Kaudella 2018–2019 Brisson voitti joukkueensa sisäisen piste- ja maalipörssin tehoilla 42+59=101. Hän debytoi samalla kaudella myös Brissonin varanneen Gamblersin USHL-joukkueessa, jossa hän pelasi kuusi ottelua.

Kaudeksi 2019–2020 Brisson siirtyi toiseen USHL-seuraan, Chicago Steeliin. Hän teki varsinaisella tulokaskaudellaan 45 runkosarjaottelussa tehot 24+35=59, joilla Brisson sijoittui koko liigan pistepörssissä toiseksi edellään vain joukkuetoveri Mathieu De St. Phalle. Hänet palkittiin kauden päätteeksi koko USHL:n vuoden tulokkaana sekä valittiin ensimmäiseen tähdistökentälliseen ja tulokkaiden tähdistökentälliseen. Brisson pelasi kauden aikana myös USHL Top Prospects Gamessa sekä CCM/USA Hockey All-American Prospects Gamessa.

Vegas Golden Knights varasi Brissonin ensimmäisellä kierroksella 29. pelaajana NHL:n varaustilaisuudessa 2020. Hänestä tuli Chicago Steelin kaikkien aikojen ensimmäinen seurasta ensimmäisellä kierroksella NHL:ään varattu pelaaja. Brisson siirtyi kaudeksi 2020–2021 Michiganin yliopistojoukkueeseen. Hän oli kymmenellä osumallaan joukkueen paras maalintekijä Matthew Beniersin kanssa.

### Maajoukkueura

Brisson pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Brisson pelasi myös World Junior A Challengessa vuonna 2019, jolloin hän voitti pronssia. Brisson voitti tehoilla 5+7=12 koko turnauksen piste- ja syöttöpörssin. Hän jakoi myös maalipörssin voiton joukkuetovereidensa Gunnarwolfe Fontainen ja Sean Farrellin sekä Venäjän Pavel Tjutnevin kanssa. Brisson valittiin turnauksen tähdistökentälliseen.

Muuta
-----

Brissonin pikkuveli Jordan pelaa hyökkääjänä Shattuck St. Mary'sin high school -joukkueessa. Veljesten kanadalainen isä Patrice "Pat" Brisson pelasi hyökkääjänä QMJHL-junioriliigassa. Hän toimii nykyään NHLPA:n pelaaja-agenttina.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2018–2019 | Shattuck St. Mary's | USHS | 55 | 42 | 59 | 101 | 56 | – | – | – | – | – |
|  | Green Bay Gamblers | USHL | 6 | 1 | 0 | 1 | 2 | – | – | – | – | – |
| 2019–2020 | Chicago Steel | USHL | 45 | 24 | 35 | 59 | 50 | – | – | – | – | – | Ykköstähdistö |
| 2020–2021 | Univ. of Michigan | B1G | 24 | 10 | 11 | 21 | 18 | – | – | – | – | – |  |  |  |  |  |  | JMM | 7 | 2 | 0 | 2 | 0 |
| 1 kausi | yhteensä | B1G | 24 | 10 | 11 | 21 | 18 | – | – | – | – | – |

Lähteet
-------

* Brendan Brisson The Internet Hockey Databasessa (englanniksi)
* Brendan Brisson Eurohockey-sivustolla (englanniksi)
* Brendan Brisson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Brendan Brisson *Elite Prospects*. Everysport Media Group AB.  (englanniksi)
2. ↑  Elite Prospects - Shattuck St. Mary's 18U Prep *eliteprospects.com*. Everysport Media Group AB. Viitattu 14.1.2021. (englanniksi)
3. ↑  Elite Prospects - USHL Stats 2019-2020 *eliteprospects.com*. Everysport Media Group AB. Viitattu 14.1.2021. (englanniksi)
4. ↑  2020 BioSteel All-American Game Team USHL Roster Revealed *ushl.com*.  27.12.2019. USHL.  Arkistoitu 10.8.2020. Viitattu 14.1.2021. (englanniksi)
5. ↑  All-Time Roster *biosteelallamericangame.com*. SportsEngine, Inc.  Arkistoitu 1.11.2020. Viitattu 14.1.2021. (englanniksi)
6. ↑  Chicago Steel Forward Brendan Brisson Selected by Vegas Golden Knights in NHL Draft *nbcchicago.com*.  6.10.2020. NBCUniversal Media, LLC. Viitattu 14.1.2021. (englanniksi)
7. ↑  Elite Prospects - Univ. of Michigan *eliteprospects.com*. Everysport Media Group AB. Viitattu 1.4.2021. (englanniksi)
8. ↑  Elite Prospects - WJAC-19 Stats 2019-2020 *eliteprospects.com*. Everysport Media Group. Viitattu 14.1.2021. (englanniksi)
9. ↑  Jordan Brisson *Elite Prospects*. Everysport Media Group AB.  (englanniksi)
10. ↑  Patrice Brisson *Elite Prospects*. Everysport Media Group AB.  (englanniksi)